“โกลด์แมน แซคส์” หั่นคาดการณ์ศก.สหรัฐปี 65 เหลือ 2.9% หลังราคาน้ำมันพุ่ง
"โกลด์แมน แซคส์" หั่นคาดการณ์ศก.สหรัฐปี 65 เหลือ 2.9% จากเดิม 3.1% หลังราคาน้ำมันพุ่ง
"โกลด์แมน แซคส์" หั่นคาดการณ์ศก.สหรัฐปี 65 เหลือ 2.9% จากเดิม 3.1% หลังราคาน้ำมันพุ่ง
11 มี.ค. 2565

ผู้สื่อข่าวรายงานว่า นักวิเคราะห์ของโกลด์แมน แซคส์ปรับลดคาดการณ์การขยายตัวของเศรษฐกิจสหรัฐในปีนี้ โดยคาดว่าราคาน้ำมันและสินค้าโภคภัณฑ์อื่น ๆ ที่พุ่งขึ้นนับตั้งแต่รัสเซียเข้าบุกยูเครน จะส่งผลกระทบต่อการใช้จ่าย
ทั้งนี้ โกลด์แมน แซคส์ปรับลดคาดการณ์การขยายตัวของเศรษฐกิจสหรัฐในปี 2565 ลงสู่ระดับ 2.9% จากเดิม 3.1% และปรับลดคาดการณ์เศรษฐกิจในไตรมาส 4/2565 ของสหรัฐลงสู่ระดับ 1.75% จากเดิม 2%
สำนักข่าวรอยเตอร์รายงานว่า ทีมนักวิเคราะห์ของโกลด์แมน แซคส์ นำโดยแจน ฮัตซีอุส ระบุว่า มีความเสี่ยงที่เศรษฐกิจสหรัฐจะชะลอตัวลงอีกหากมีการขาดแคลนโลหะสำคัญที่ทำให้การผลิตของสหรัฐหยุดชะงัก และมีโอกาส 20%-35% ที่จะเกิดเศรษฐกิจถดถอยในปีหน้า